text: Millioner til veteranhjem: Fredericia og Varde får del i pulje
  17 december 2014 kl. 18.23
  Efter en ansøgningsrunde står det nu klart, at KFUM´s soldaterhjem i Varde får 4 millioner kroner til ombygning. I Fredericia kan de også se frem til penge fra Christiansborg.
  I september afsatte partierne i forsvarsforligskredsen 30 mio. kr. ekstra til veteranområdet. Denne pulje er nu fordelt til en række af initiativer efter en ansøgningsrunde.
  Forsvarsminister Nicolai Wammen glæder sig over, at pengene ud er fordelt, så de nu kan gøre gavn for veteranerne.
  - Jeg er meget tilfreds med, at vi i forligskredsen er enige om fordelingen af de 30 mio. kroner til en række initiativer, der skal være med til at forbedre den frivillige indsats for vores veteraner markant, siger forsvarsminister Nicolai Wammen i en pressemeddelelse.
  Der bliver etableret nye veteranhjem og soldaterrekreationer i Odense, Varde og Aarhus. Eksisterende veteranfaciliteter rundt om i landet vil få et markant løft ? bl.a. i København, Fredericia, Aalborg og Høvelte. Men også mindre projekter er støttet ? bl.a. i Næstved, Frøslev, Østjylland, Nordvestsjælland og på Bornholm.
  